Hei, denne artikkelen er over ett år gammel og kan inneholde utdatert informasjon

Vil trekke flere hundre milliarder ut av USA Hvis ikke USA undertegner Kyoto-avtalen.

Leder i Naturnvernforbundet, Lars Haltbrekken, mener Norge bør trekke flere hundre milliarder ut av amerikanske selskaper hvis ikke USA undertegner Kyoto-avtalen.

I en kommentar i Nationen torsdag tar Haltbrekken til orde for å koble handels- og miljøpolitikk i tilfeller der land ikke respekterer internasjonale miljøforpliktelser.

- Verdens miljøavtaler har det til felles at de som bryter eller nekter å inngå dem ikke får noen skikkelig straff. Handelssanksjoner vil være en effektiv straffereaksjon mot miljøbøllene, skriver Haltbrekken.

I tillegg til å trekke ut hundrevis av millioner kroner som Norge gjennom oljefondet har plassert i amerikanske selskaper vil Haltbrekken også legge straffetoll på import fra USA eller stanse importen helt.

(NTB)